CELEX: C2006/074/06
Language: hu
Date: 2006-03-25 00:00:00
Title: C-464/05. sz. ügy: A Burgerlijke Rechtbank van Eerste Aanleg Hasselt  2005. december 21-i  határozatával az 1. Geurts, M. C. J. A. és 2. Vogten, D. H. M. kontra belga állam, Federale Overheidsdienst Financiën ügyben benyújtott előzetes döntéshozatal iránti kérelem

25.3.2006   
            
            
               HU
            
            
               Az Európai Unió Hivatalos Lapja
            
            
               C 74/3
            
         A Burgerlijke Rechtbank van Eerste Aanleg Hasselt 2005. december 21-i határozatával az 1. Geurts, M. C. J. A. és 2. Vogten, D. H. M. kontra belga állam, Federale Overheidsdienst Financiën ügyben benyújtott előzetes döntéshozatal iránti kérelem
   (C-464/05. sz. ügy)
   (2006/C 74/06)
   Az eljárás nyelve: holland
   A Burgerlijke Rechtbank van Eerste Aanleg Hasselt 2005. december 21-i határozatával, amely 2005. december 27-én érkezett a Bíróság Hivatalához, az 1. Geurts, M. C. J. A. és 2. Vogten, D. H. M. kontra belga állam, Federale Overheidsdienst Financiën ügyben előzetes döntéshozatal iránti kérelmet nyújtott be az Európai Közösségek Bíróságához.
   A Burgerlijke Rechtbank van Eerste Aanleg Hasselt a következő kérdésről kéri a Bíróság döntését:
   
                
            
            
               Úgy kell-e értelmezni a közösségi jogot, különösen az EK 43. és 56. cikket, hogy egy tagállam régiójának örökösödési adóra vonatkozó jogszabályából, jelen esetben a belga Wetboek van Successierechten 60a cikkéből következő korlátozás, amely mint olyan alkalmazandó a flamand régióból származó örökségre, és amely szerint egy családi társaságban lévő tulajdonrészek vagy az elhunyt jogutódjának, azaz örökösének az ilyen társasággal szembeni követelései mentesek az örökösödési adó alól, ha a társaság a halált megelőző három évben legalább öt munkavállalót foglalkoztatott, ám ez a mentesítés csak azokra az esetekre korlátozódik, ha legalább öt munkavállalót az érintett tagállam meghatározott régiójában (nevezetesen a flamand régióban) foglalkoztattak, összeegyeztethető ezekkel a cikkekkel?